b'\n_START_ARTICLE_\nSaltenposten\n_START_PARAGRAPH_\nSaltenposten er en avis som utgis i Nordland, med Indre Salten (dvs kommunene Fauske, Saltdal, Beiarn og S\xc3\xb8rfold) som dekningsomr\xc3\xa5de. Ansvarlig redakt\xc3\xb8r er Frank \xc3\x98vrewall. Avisen har hovedkontor p\xc3\xa5 Fauske._NEWLINE_26. april 1995 kom Saltenposten ut for f\xc3\xb8rste gang. I begynnelsen var det en ukesavis, som hadde hovedsete p\xc3\xa5 Fauske._NEWLINE_I januar 1999 ble bemanningen doblet og mer av produksjonen ble flyttet fra eierne av Nordlandsposten til kontorene p\xc3\xa5 Fauske._NEWLINE_Da avisfusjonen mellom Nordlandsposten og Nordlands Framtid var en realitet i februar 2002, fikk Saltenposten mulighet til \xc3\xa5 st\xc3\xa5 p\xc3\xa5 egne ben. Dette gjennom \xc3\xa5 stable p\xc3\xa5 plass et nytt eierskap. Fra \xc3\xa5 v\xc3\xa6re eid av et konsern ble avisa eid lokalt av privatpersoner og bedrifter i Indre Salten. Eierskapet har blitt noe forandret i forhold til lokalisering, og de st\xc3\xb8rste eierne er n\xc3\xa5Odd Reidar \xc3\x98ie fra Snar\xc3\xb8ya og Helgelands Blad fra Sandnessj\xc3\xb8en.\n_START_SECTION_\nUtgivelser\n_START_PARAGRAPH_\nSaltenposten kommer tirsdag, torsdag og l\xc3\xb8rdag ut som papiravis.'